Gipszkarton hulladékudvari átvételének felfüggesztése

Ezúton tájékoztatjuk Önöket, hogy a MOHU MOL Hulladékgazdálkodási Zrt. által végzett szakmai ellenőrzések, valamint a hulladékudvarok működésére vonatkozó előírások felülvizsgálata alapján a lakossági eredetű gipszkarton hulladék hulladékudvarokban történő átvétele a továbbiakban nem biztosítható.
A MOHU MOL Hulladékgazdálkodási Zrt. iránymutatásának és felszólításának megfelelően a GYHG Győri Hulladékgazdálkodási Nonprofit Kft. módosítja a hulladékudvarokban alkalmazott átvételi gyakorlatot, ezért 2026. június 17. napjától a Társaság által üzemeltetett hulladékudvarokban a lakossági eredetű gipszkarton hulladék átvételére nem lesz lehetőség.
Tájékoztatjuk továbbá, hogy a gipszkarton hulladék elhelyezése továbbra is biztosított a Sashegyi Hulladékkezelő Központban (9028 Győr, Külső Fehérvári út 1.), ahol annak átvétele és kezelése a hatályos jogszabályi előírásoknak megfelelően, díjfizetés ellenében történik. Az alkalmazott átvételi díj jelenleg 45,5 Ft/kg + ÁFA.
Kérjük szíves közreműködésüket abban, hogy a fenti tájékoztatást a település lakossága részére a helyben szokásos kommunikációs csatornákon keresztül közzétenni szíveskedjenek.
A változásból eredő esetleges kellemetlenségek miatt szíves megértésüket és együttműködésüket köszönjük.

